Histaminivá intolerancia
Dobrý deň,časté hnačky a nafukovanie.2 a pol mesiaca dieta a žiadne zlepšenie.Aké lieky by ste mi odporučili.Ďakujem. Momentálne užívam ProbioHIT, Revicol, vitamín C, quercerin a pred jedlom Daosin.
Dobrý deň,
ďakujeme za vašu otázku.
Základom manažmentu histamínovej intolerancie je zmena stravovacích návykov. Uplatňuje sa tzv. nízkohistamínová (niekedy eliminačná) diéta. V nasledujúcom
článku
sú zhrnuté potraviny, ktoré patria medzi negatívne ovplyvňujúce zdravotný stav u pacientov s histamínovou intoleranciou. Odpoveď každého pacienta je však individuálna a preto je potrebné si odsledovať odpoveď organizmu na konkrétne potraviny, aby ste si vedeli vhodne prispôsobiť zloženie jedálnička. Dopĺňanie enzýmu DAO vo forme výživového doplnku (vami užívaný Daosin) predstavuje vhodný prídavok pri nízkohistamínovej diéte. Je možné ho užívať aj dlhodobo, pričom je potrebné dodržiavať maximálnu dennú dávku (3 tablety).
Alternatívou je
Histapp
, ktorý taktiež obsahuje prírodný enzým diaminooxidázu (DAO). Používa sa pri nedostatočnosti enzýmu DAO a/alebo pri histamínovej intolerancii. Jeho dopĺňaním sa zvýši množstvo enzýmu DAO v tenkom čreve, vďaka čomu sa zosilní spracovávanie histamínu. Urýchli sa proces odbúrania v potrave prijatého histamínu, ktorý by sa inak mohol stať spúšťačom prejavov. Užíva sa 1 tableta vcelku 20 minút pred hlavným jedlom (maximálne 3 tablety denne).
V prípade, že dôjde k prepuknutiu príznakov HIT, je možné podať aj
antihistaminiká
, ktoré blokujú účinok histamínu. Ich dlhodobé a pravidelné užívanie je potrebné konzultovať s lekárom- gastroenterológom.
Na zmiernenie črevných príznakov spôsobených histamínovou intoleranciou je vhodný prípravok
Revicolin
. Zlepšenie týchto parametrov sa očakáva po 8 dňoch jeho užívania. Revicolin obsahuje vysoko-špecifické “chytré” kvasinky Kluveromyces Marxianus Fragilis a mikronizovaný palmitoyletanolamid, ktoré upravujú konzistenciu stolice a frekvenciu vyprazdňovania, pozitívne regulujú imunitný črevný systém, majú protizápalový účinok a výrazne prispievajú aj k zmierneniu nafukovania a prítomnosti črevných kŕčov. V úvode, počas 14 dní sa odporúča užívanie 2 x 1 kapsula. Následne od 15.dňa obvykle postačuje 1 kapsula ráno, prípadne podľa potreby.
Ak napriek dodržiavniu diéty a užívaní uvedených prípravkov u Vás nenastalo akékoľvek zlepšenie príznakov súvisiacich s histamínovou intolernaciou, je potrebné sa obrátiť opakovane na lekára a konzultovať s ním ďalší postup.
Prajem skorú úľavu od ťažkostí.
S pozdravom
PharmDr. Veronika Kiabová